חידון שעשועון מחלקי המים לפורים

השאלות

רציני:

1. כל האומר דבר בשם אומרו מביא גאולה לעולם, מנין?
2. כמה פעמים בקשה אסתר "אם על המלך טוב"? ומה בקשה
3. כמה פעמים נזכר מרדכי במגילה (בערך) וכמה המן? מי יותר?
4. אבן יקרה שגרים בה ואם תגיד אותה פעמיים תהיה קוץ?
5. מה היה הקשר המשפחתי בין אסתר ומרדכי
6. מי היה סבא רבה של מרדכי?
7. אבן יקרה שנזכרת במגילה והייתה גם בחושן?
8. מה אירע בכ"ג בסיון?
9. על מי יצא ביזיון וקצף, ומי אמר שזה יקרה?
10. מי האיש שדוד חס על חייו ונזכר במגילה (ובזכותו נולד מרדכי)?
11. מתי חל צום אסתר הראשון וכמה ימים?
12. האם מרדכי הוא הראשון בתנ"ך שנקרא "איש יהודי"?
13. כמה פעמים כתוב "כיד המלך" במגילה?
14. עוד מקום בתנ"ך שכתוב בו "כיד המלך"?
15. ומי הוא שנתן משאת כיד המשנה למלך?
16. מה השם של אבא של אסתר? איך הוא קשור למרדכי?
17. אילו שמות חודשים נזכרים בשמם במגילה
18. האם זו הפעם הראשונה ששמות אלה מופיעים בתנ"ך?
19. המלך אחשורוש דווקא נהג ההפך מאנשי מגדל בבל, תסביר ותוכיח מהמגילה
20. מאיזה שבט היה מרדכי?
21. איפה יש עוד "משלוח מנות" בתנ"ך, באיזה יום?
22. לשאול המלך יש קשר כפול (ועקיף) למגילה, מהו? רמז: קשור לשני אישים מרכזיים במגילה
23. אסתר הייתה יותר יפה מושתי, תוכיח
24. מרדכי מצווה על אסתר לא להגיד מאיזה עם היא, אבל הוא לא מסתיר את עמו, תוכיח ותסביר
25. מתי תלו את המן?
26. מאיפה יודעים שלכל מנהיג של העם היהודי תמיד יהיו מתנגדים?
27. אתם מכירים עוד מקום בתנ"ך בו מוזכר "שרביט זהב"?
28. מה משותף לפורים וליום כפור?
29. מצא קשר בין תפילת מוסף בראש השנה וספר במגילה.

רציני קצת פחות:

1. את מי אכלו ארבעים שנה?
2. למי במגילה היו הרבה פעמים כאבי ראש?
3. מי תפס הכי פחות מקום על העץ?
4. מה היה התפקיד של מרדכי בנבחרת הכדורגל של שושן?
5. מה הקשר בין שרה אמנו למגילת אסתר?
6. **בנה של מרים אחות משה נכנס למגילה**
7. אוכלים אותו בפסח והוא גם במגילה
8. מנין יודעים שלא היו שירותים ציבוריים בשושן הבירה?
9. מי מבני המן נעשה חכם גדול בישראל?
10. מאיפה לקח המן עץ באורך של חמישים אמה?
11. היכן נרמזת מצוות ציצית במגילה?
12. איזה משרת של אחשורוש היה תמיד מוכן?
13. ומי עשה מהומות?
14. להמן היה בן עני וחסר כל, מי הוא?

בלבלו אותי - מהקל אל הכבד (פחות או יותר)

1. נמה
2. סר את
3. כי מרד
4. שנוש
5. יתוש
6. רוח
7. שזר
8. בת עט (מילה אחת)
9. די מנה (מילה אחת)
10. איה גג (מילה אחת)
11. יש תשר (מילה אחת)
12. לו מכת (מילה אחת)
13. אתה דם (מילה אחת)
14. פרת מים (מילה אחת)
15. תת אפר (מילה אחת)
16. נו מהם (מילה אחת)
17. נוב אחר (מילה אחת)
18. אבא גת (מילה אחת)
19. מגפת (מילה אחת)
20. תג נפש (מילה אחת)
21. גפים שלי (מילה אחת)
22. גנבו ת'רשת (שתי מילים)
23. אשד רחפנים (מילה אחת)

חג פורים שמח

מחלקי המים